ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ


ТЕСКЕМЕ


2017-жылдын «13» декабры	           № 179			       Москва шаары

«Евразия экономикалык бирлигинин Агроөнөр жай саясаты боюнча кеңеши жөнүндө» Жогорку Евразия экономикалык кеңешинин чечиминин долбоору жөнүндө» Евразия экономикалык комиссиясынын Кеңешинин чечиминин долбоору жөнүндө

1. «Евразия экономикалык бирлигинин Агроөнөр жай саясаты боюнча кеңеши жөнүндө» Жогорку Евразия экономикалык кеңешинин чечиминин долбоору жөнүндө» Евразия экономикалык комиссиясынын Кеңешинин чечиминин долбоору жактырылсын (тиркелет) жана Евразия экономикалык комиссиясынын Кеңешине кароо үчүн жиберилсин.
2. Ушул тескеме Евразия экономикалык бирлигинин расмий сайтында жарыяланган күндөн баштап 10 календардык күн өткөндөн кийин күчүнө кирет. 

Евразия экономикалык комиссиясынын 
Коллегиясынын төрагасы							Т. Саркисян

ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ


ЧЕЧИМ

«     »                  20-ж.	         № 	                                       шаары

«Евразия экономикалык бирлигинин Агроөнөр жай саясаты боюнча кеңеши жөнүндө» Жогорку Евразия экономикалык кеңешинин чечиминин долбоору жөнүндө 

Евразия экономикалык комиссиясынын Кеңеши чечти:
1. «Евразия экономикалык бирлигинин Агроөнөр жай саясаты боюнча кеңеши жөнүндө» Жогорку Евразия экономикалык кеңешинин чечиминин долбоору жактырылсын (тиркелет) жана Жогорку Евразия экономикалык кеңешине кароо үчүн жиберилсин.
2. ушул Чечим расмий жарыяланган күндөн тартып 30 календардык күн өткөндөн кийин күчүнө кирет.

Евразия экономикалык комиссиясынын Кеңешинин мүчөлөрү:

	Армения Республикасынан
	Беларусь
Республикасынан
	Казакстан Республикасынан
	Кыргыз
Республикасынан
	Россия
Федерациясынан

	



В. Габриелян
	



В. Матюшевский
	



А. Мамин
	Т. Абдыгулов
	И. Шувалов


















ЖОГОРКУ ЕВРАЗИЯ ЭКОНОМИКАЛЫК КЕҢЕШИ


ЧЕЧИМ


«   »           20-ж.	               № 	                                       шаары

Евразия экономикалык бирлигинин Агроөнөр жай саясаты боюнча кеңеши жөнүндө

[bookmark: _GoBack]2014-жылдын 29-майындагы Евразия экономикалык бирлиги жөнүндө келишимдин 12-беренесинин 2-пунктунун 22-пунктчасына ылайык Жогорку Евразия экономикалык кеңеши чечти:
1. Көмөктөшүүчү орган – Евразия экономикалык бирлигинин Агроөнөр жай саясаты боюнча кеңеши түзүлсүн.
2.  Евразия экономикалык бирлигинин Агроөнөр жай саясаты боюнча кеңеши жөнүндөгү тиркелген жобо бекитилсин.

Жогорку Евразия экономикалык кеңешинин мүчөлөрү:

	Армения Республикасынан
	Белорусь Республикасынан
	Казакстан Республикасынан
	Кыргыз
Республикасынан
	 Россия
Федерациясынан
















БЕКИТИЛДИ

          Жогорку Евразия экономикалык кеңешинин
 «  »                 20-ж.  № чечими менен

[bookmark: Par29]Евразия экономикалык бирлигинин Агроөнөр жай саясаты боюнча кеңеши жөнүндө
ЖОБОСУ

I. Жалпы жоболор

1. Евразия экономикалык бирлигинин Агроөнөр жай саясаты боюнча кеңеши (мындан ары – Кеңеш) макулдашылган (координацияланган) агроөнөр жай саясатын Евразия экономикалык бирлигинин мүчө мамлекеттери (мындан ары ылайыгына карата – мүчө мамлекеттер, Бирлик) менен ишке ашыруу үчүн көмөкчү орган катары 2014-жылдын 29-майындагы Евразия экономикалык бирлиги жөнүндө келишимдин (мындан ары – Бирлик жөнүндө келишим) 12-беренесинин 2-пунктунун 22-пунктчасына ылайык түзүлөт.  
2. Кеңеш өзүнүн ишмердүүлүгүндө Бирлик жөнүндө келишим, Кеңештин укуктарын камтыган башка эл аралык келишимдер менен актылар, ошондой эле ушул Жобону жетекчиликке алат.
3.Жобонун максаттары үчүн мүчө мамлекеттердин ыйгарым укуктуу органдары болуп төмөндөгүлөр түшүндүрүлөт:
Армения Республикасынын Айыл чарба министрлиги;
Белорусь Республикасынын Айыл чарба жана азык-түлүк министрлиги;
Казакстан Республикасынын Айыл чарба министрлиги;
Кыргыз Республикасынын Айыл чарба, тамак-аш өнөр жайы жана  мелиорация министрлиги;
Россия Федерациясынын Айыл чарба министрлиги.

II. Кеңештин негизги милдеттери жана функциялары

4. Кеңештин негизги милдеттери болуп төмөндөгүлөр эсептелет: 
а) мүчө мамлекеттер үчүн Бирликтин агроөнөр жай комплекси жана агрардык рыногунун өнүгүү стратегиялары, багыттары жана келечеги боюнча, ошондой эле агроөнөр жай чөйрөсүндө мүчө мамлекеттердин интеграцияларын тереңдетүү боюнча сунуштарды даярдоо; 
б) макулдашылган (ырааттуу) агроөнөр жай саясатын жүзөгө ашырууда ар тараптуу аракеттенүүлөр; 
в) мүчө мамлекеттердин агроөнөр жай комплексин өнүктүрүүнү камсыз кылуу маселелери боюнча мүчө мамлекеттердин ыйгарым укутуу органдарынын өз ара аракеттерин координациялоо.
5. Кеңеш өзүнө алынган милдеттерди жүзөгө ашыруу үчүн төмөнкү функцияларды аткарат:
а) мүчө мамлекеттер үчүн мамлекеттер аралык өз ара аракеттенүүнүн натыйжалуулугун жогорулатуу максатында макулдашылган (координацияланган) агроөнөр жай саясатынын негизги багыттары боюнча сунуштарды даярдайт;
б) мүчө мамлекеттердин ыйгарым укутуу органдары тарабынан  макулдашылган позицияларды иштеп чыгууда көмөктөшөт:
агроөнөр жай комплекси чөйрөсүндөгү Кеңештин алкагында түзүлгөн эл аралык келишимдердин жана Кеңештин органдарынын актыларынын долбоорун иштеп чыгуу боюнча;
мүчө мамлекеттердин агроөнөр жай чөйрөсүндөгү мыйзамдарын шайкештикке келтирүү боюнча;
мүчө мамлекеттердин агроазык-түлүк рыногуна жеткиликтүү болуу үчүн тоскоолдуктарды четтетүү боюнча;
в) агроөнөр жай комплексин өнүктүрүү маселелери боюнча мүчө мамлекеттердин ыйгарым органдарынын маалыматтык өз ара аракеттенүүсүн камсыз кылуу маселелери боюнча сунуштарды даярдайт;
г) Кеңеш жөнүндө Келишим тарабынан аныкталган, макулдашылган (координацияланган) саясаттын негизги багыттарынын алкагында мүчө мамлекеттердин агроөнөр жай комплексин өнүктүрүүнү камсыз кылуу максатында башка функцияларды ишке ашырат. 

III. Кеңештин курамы

6. Кеңештин курамына төмөнкүлөр кирет:
Мүчө мамлекеттердин ыйгарым укуктуу органдарынын жетекчилери;
Ишмердүүлүгүнүн чөйрөсүнө өнөр жай жана агроөнөр жай комплекстерине, техникалык жөнгө салуу, санитардык, ветеринардык-санитардык жана карантиндик фитосанитардык чаралардын маселелери кирген Евразия экономикалык комиссиясынын Коллегиясынын мүчөлөрү (мындан ары -Комиссия).
Мүчө мамлекеттер Кеңештерди жана Комиссияларды мүчө мамлекеттердин ыйгарым укуктуу органдарынын жетекчилеринин курамындагы өзгөрүүлөр жөнүндө өз учурунда маалымдоону камсыз кылат. 
7. Кеңештин отурумдарында Кеңештин төрагасы төрагалык кылат  Кеңештин ишине жалпы жетекчилик кылат. 
Кеңештин төрагасы Бирлик жөнүндө келишимдин 8-беренесинин 4-пунктуна ылайык, Кеңештин органдарына төрагалык кылуучу мүчө мамлекеттин ыйгарым укуктуу органын тааныштыруучу Кеңештин мүчөсү болуп саналат.
8. Кеңештин төрагасы:
а) Кеңештин ишин жетектейт;
б) Кеңештин отурумунунун күн тартибин макулдашат жана бекитет, анын өтө турган күнүн, убактысын жана ордун аныктайт; 
в) Кеңештин жыйынын алып барат;
г) Кеңештин жыйынынын протоколун жазат.
9. Кеңештин отурумуна Кеңештин мүчөлөрүнүн макулдугу менен Кеңештин отурумунда карала турган маселелер компетенциясына кирген Комиссиянын жетекчилери жана кызматкерлери, мамлекеттик органдардын, илимий жана агартуучу мекемелердин, коомдук уюмдардын, мүчө мамлекеттердин жана эл аралык уюмдардын бизнес-коомчулугунун өкүлдөрү, ошондой эле көз карандысыз эксперттер (мындан ары – Кеңештин отурумунун катышуучулары) катыша алышат. 
10. Кеңештин төрагасы Кеңештин жооптуу катчысын компетенциясына Кеңештин ишмердүүлүгүнүн багыттары боюнча маселелер кирген Комиссиянын департаментинин кызматтык адамдарынын арасынан дайындайт. 
11. Кеңештин жооптуу катчысы:
а) Кеңештин отурумуна күн тартибинин долбоорун даярдайт жана аны Кеңештин төрагасынын бекитүүсүнө киргизет;
б) Кеңештин мүчөлөрүнө жана Кеңештин отурумунун катышуучуларына Кеңештин бекитилген күн тартибин жана ага тиешелүү материалдарды жиберет;
в) Кеңештин мүчөлөрүн жана Кеңештин отурумунун катышуучуларын кезектеги Кеңештин отуруму өтө турган күнү, убактысы, орду тууралуу кабардар кылат;
г) Кеңештин отурумунун протоколун түзөт жана аны Кеңештин төрагасына кол коюу үчүн киргизет;
д) Кеңештин мүчөлөрүнө Кеңештин отурумунун протоколдорунун көчүрмөсүн жөнөтөт;
е) Кеңештин отурумунун протоколунда каралган иш-чараларды ишке ашыруу боюнча аткарылган иштерге мониторинг жүргүзөт жана анын жыйынтыктары тууралуу Кеңештин мүчөлөрүн кабардар кылат.
IV. Кеңештин иштөө тартиби

12. Кеңештин отуруму зарыл болгон учурда өткөрүлөт, бирок жылына 1 жолудан көп эмес.
13. Кеңештин отурумун өткөрүү тууралуу чечим Кеңештин мүчөлөрүнүн макулдугу менен төрага тарабынан кабыл алынат. 
14. Кеңештин отурумунун күн тартибинин долбоорун түзүү боюнча сунуштар Кеңештин мүчөлөрү тарабынан Кеңештин төрагасына жиберилет. 
15. Кеңештин отурумунун күн тартибине коюлган материалдар төмөндөгүлөрдү камтыйт:
а) Карала турган маселелер боюнча маалыматтар;
б) документтерди кароого сунушталган долбоорлор  
(болгон учурда);
в) каралган маселелер боюнча протоколдук жазуулардын долбоорлору;
г) зарыл болгон маалыматтык жана аналитикалык материалдар.
16. Кеңештин жооптуу катчысы Кеңештин отурумунун бекитилген күн тартибин жана ага тиешелүү материалдарды, анын ичинде электрондук түрдө, Кеңештин отуруму өткөн күнгө чейинки 30 календардык күндөн кечикпестен, ал эми өзгөчө учурларда – Кеңештин отуруму өткөн күнгө чейинки 7 жумушчу күндөн кеч эмес убакытта  Кеңештин мүчөлөрүнө жана Кеңештин отурумунун катышуучуларына жиберет.
17. Кеңештин отуруму, эреже катары, Комиссиянын имараттарында өтөт.
[bookmark: Par107]Кеңештин отуруму мүчө мамлекеттердин ыйгарым укуктуу органдарынын сунуштарынын негизинде мүчө мамлекеттердин ичинен каалаган бирөөсүндө өтүшү мүмкүн. Мындай учурда кабыл алган мүчө мамлекет Кеңештин отурумун уюштуруу жана өткөрүүгө даярдыктарды көрөт.
Кеңештин мүчөлөрүнүн сунуштарынын негизинде Кеңештин отуруму видеоконференция режиминде да өтүшү мүмкүн. 
18. Кеңештин мүчөлөрү Кеңештин отурумуна өздөрү гана, эч кимди алмаштыруусуз катышышат. 
19. Кеңештин отуруму ага Кеңештин бардык мүчөлөрү катышканда гана ыйгарым укукка ээ.
20. Кеңештин мүчөлөрү Кеңештин отурумунда кароо үчүн Кеңештин отурумунун бекитилген күн тартибине кирбеген, кошумча маселелерди дагы сунуштай алышат. 
21. Кеңештин отурумунун күн тартибине киргизүү үчүн кошумча маселелерди сунуштаган Кеңештин мүчөлөрү сунушталган маселелер боюнча зарыл болгон материалдарды жана маалыматтарды Кеңештин отурумуна чейинки 7 күндөн кечиктирбестен Кеңештин жооптуу катчысына берүүнү камсыз кылат. 
22. Кеңештин мүчөлөрү Кеңештин отурумунда маселелерди талкуулоодо тең укуктарга ээ.
23. Кеңеш чечимдерди бир пикирге келүү менен кабыл алат.
24. Кеңештин мүчөлөрү Кеңеш тарабынан кабыл алынган чечимдердин мүчө мамлекеттердин ыйгарымдуу органдары тарабынан аткарылышын камсыз кылат. 
25. Кеңештин отурумунун жыйынтыктары Кеңештин мүчөлөрүнүн позициясы көрсөтүлгөн протокол менен жазылат. Кеңештин отурумуна коюлган Кеңештин мүчөлөрүнүн сунуштары мүчө мамлекеттердин акыркы позициясы катары каралбайт.
Кеңештин отурумунун протоколуна, эрежеге ылайык, Кеңештин отуруму өткөн күнү Кеңештин төрагасы тарабынан кол коюлат, өзгөчө учурларда – Кеңештин отуруму өткөн күндөн тартып 3 жумушчу күндүн ичинде.
Кеңештин жооптуу катчысы Кеңештин отурумунун протоколунун көчүрмөлөрүн Кеңештин төрагасы ага кол койгон күндөн тартып 3 жумушчу күндүн ичинде Кеңештин бардык мүчөлөрүнө жөнөтөт.
Кеңештин төрагасынын чечими менен Кеңештин отурумунун протоколу же анын көчүрмөсү Кеңештин отурумунун катышуучуларына жөнөтүлөт. 
Кеңештин отурумунун протоколдору Кеңештин жооптуу катчысында сакталат. 
[bookmark: Par119]25.  Кеңештин мүчөлөрү жана мүчө мамлекеттердин ыйгарым укуктуу өкүлдөрүнүн Кеңештин ишине катышуусу менен байланыштуу болгон чыгымдарды аларды жиберген мүчө мамлекеттер көтөрөт.
Илимий жана агартуучу мекемелердин, коомдук уюмдардын, мүчө мамлекеттердин бизнес-коомчулугунун, эл аралык уюмдардын жана көз карандысыз эксперттердин өкүлдөрүнүн Кеңештин ишине катышуусу менен байланыштуу болгон чыгымдарды көрсөтүлгөн жактар жеке өздөрү көтөрөт.
Комиссиянын Коллегиясынын мүчөлөрү, Комиссиянын жетекчилигинин жана кызматкерлеринин Кеңештин ишине катышуусу менен байланыштуу кетирген чыгымдарын Комиссия көтөрөт.
26. Кеңештин ишмердүүлүгүн уюштуруу-техникалык камсыз кылуу иштерин Комиссия ишке ашырат. 

